《勾龙元应以诗送王子友从诊断绵竹之招语多见》
宋代·李流谦

取友须四方，不去谁汝系。
君惭栈豆恋，自了非骏骨。
王郎惠然来，车从暖寒寂。
鸾鹄照清泚，余子可厮役。
手把一纸书，髯兄我重客。
白虹贯襟袖，新诗玉剖石。
女须翁绝怜，茂苑兰所宅。
殷勤记君意，倚赖耕寸笔。
一朝存没异，怅恨头欲白。
慰眼君自足，有儿况英物。
盘谷宗斯文，向来指正脉。
遗藁敬相授，补亡缀离析。
此翁不可见，此婿未易得。

作者简介：[约公元一一四七午前后在世]字无变，汉州德阳人。生卒年不详，约宋高宗绍兴中前后在世。以文学知名。荫补将仕郎，授成都府灵泉县尉。秩满，调雅州教授。虞允文宣抚全蜀，置之幂下，多所赞画。寻以荐除诸王宫大小学教授。力乞补外改奉议郎，通判淹州府事。流谦著有澹齐集八十一卷，《国史经籍志》传于世。